stanford-oval/wikipedia huggingface dataset:
Your Funeral... My Trial

| Your Funeral> .. My Trial Nick Cave and the Bad Seeds |
| --- | --- | --- |

Studioalbumin tiedot
 Äänitetty : Heinäkuu 1986 – elokuu 1986
 Julkaistu: 3. marraskuuta 1986
 Formaatti: LP/CD
 Tuottaja(t): Flood, Tony Cohen
 Tyylilaji: post-punk
 Kesto: 46.06
 Levy-yhtiö: Mute Records
muut julkaisut
| Kicking Against the Pricks 1986 | Your Funeral... My Trial 1986 | Tender Prey 1988 |
Your Funeral... My Trial on rock-yhtye Nick Cave and the Bad Seedsin neljäs albumi, joka julkaistiin vuonna 1986. Levy on julkaistu CD -versiona ja kahtena 12" LP -levynä.
Kappaleet > LP -version kappaleluettelo

Kaikki kappaleet ovat Nick Caven kirjoittamia jos muuta ei ole mainittu.
A-puoli
Sad Waters – 5.02
The Carny – 8.02
B-puoli
Your Funeral... My Trial – 3.57
Stranger Than Kindness – 4.47 (säv. Anita Lane/Blixa Bargeld)
C-Puoli
Jack's Shadow – 5.43
Hard On for Love – 5.21
D-puoli
She Fell Away – 4.33
Long Time Man – 5.48 (säv. Tim Rose)
Kappaleet > CD -version kappaleluettelo

Your Funeral... My Trial – 3.57
Stranger Than Kindness – 4.47
Jack's Shadow – 5.43
The Carny – 8.02
She Fell Away – 4.33
Hard On for Love – 5.21
Sad Waters – 5.02
Long Time Man – 5.48
Scum – 2.53
Kokoonpano

"Your Funeral... My Trial"
Nick Cave - Laulu, urut
Blixa Bargeld - Kitara
Mick Harvey - Piano, kitara, rummut
Thomas Wydler - Rummut
Barry Adamson - Basso
"Stranger Than Kindness"
Nick Cave - Laulu, urut
Blixa Bargeld - Kitara
Mick Harvey - Rummut
"Jack's Shadow"
Nick Cave - Laulu, piano
Blixa Bargeld - Kitara
Mick Harvey - Kitara
Thomas Wydler - Rummut
Barry Adamson - Basso
"The Carny"
Nick Cave - Laulu, haitari
Blixa Bargeld - Kitara, taustalaulu
Mick Harvey - Piano, urut, ksylofoni, kellopeli
Thomas Wydler - Rummut
"She Fell Away"
Nick Cave - Laulu, piano
Blixa Bargeld - Kitara
Mick Harvey - Basso, kitara, ksylofoni
Thomas Wydler - Rummut, palovaahtosammutin
"Hard on for Love"
Nick Cave - Laulu, urut
Blixa Bargeld - Kitara
Mick Harvey - Basso, kitara, piano, taustalaulu
"Sad Waters"
Nick Cave - Laulu, urut, haitari
Blixa Bargeld - Kitara
Mick Harvey - Basso, rytmikitara, rummut
"Long Time Man"
Nick Cave - Laulu, piano
Blixa Bargeld - Kitara
Mick Harvey - Basso, kitara, rummut
"Scum"
Nick Cave - Laulu
Blixa Bargeld - Kitara
Mick Harvey - Basso
Thomas Wydler - Rummut
Ajomies (tähdistö)

| Ajomies |
| --- | --- |

Latinankielinen nimi:  Auriga
Lyhenne:  Aur
Genetiivi:  Aurigae
Symbologia:  Ajomies
Rektaskensio:  6h
Deklinaatio:  40°
Ala taivaasta:  657 neliöastetta
Tähtien määrä (magnitudi < 3):  4
Kirkkain tähti:  Capella, α Aur (+0,08 mag.)
Meteoriparvet:  Alfa-aurigidit  Delta-aurigidit
Naapuri- tähdistöt:  Härkä  Kirahvi  Ilves  Kaksoset  Perseus
 Näkyy leveysasteiden +90° ja −40° välillä  Näkyy Suomessa parhaiten joulukuussa 
Ajomies (lat. Auriga, gen. Aurigae) on pohjoisen taivaan tähdistö, joka rajoittuu Härkään, Kaksosiin, Ilvekseen, Kirahviin ja Perseukseen. Tähdistön kirkkain tähti on Capella, jolla on samankaltainen spektri kun Auringolla.
Tähdet

Capella, Alfa (α) Aurigae on taivaan kuudenneksi kirkkain tähti, auringonkaltainen ja spektroskooppinen kaksoistähti. Järjestelmän toinen komponentti kuuluu G-spektriluokkaan kuten päätähtikin, ja ne kiertävät toistensa ympäri runsaassa sadassa vuorokaudessa. Pääpari on helppo havaita, koska tähdet eivät Maasta katsottuna peitä toisiaan, vaikka ovat hyvin lähekkäin. Paria kiertää vielä noin valovuoden etäisyydellä kaksi punaista kääpiötä.
Epsilon (ε) Aurigae, myös Haldus tai Almaaz, on Maasta noin 2 000 valovuoden etäisyydellä oleva muuttuva ylijättiläinen, joka pimentää kumppaninsa joka 27. vuosi yhden vuoden ajaksi (edellinen pimennys oli vuosina 2009–2011). Kirkkaus vaihtelee välillä +3,0m ja +3,8m, ja tähden halkaisija on noin 1 000 kertaa Auringon vastaava. Parin toista komponenttia ei ole valokuvattu; se saattaa olla suuri, himmeä tähti, jonka ympärillä on valtava määrä pölyä.
Zeta (ζ) Aurigae on myös pimennysmuuttuja: se pimentyy 970 päivän välein muutaman magnitudin kymmenyksen, kun kaksoistähden sininen B-komponentti menee punaisen jättiläistähden taakse.
AE Aurigae on paitsi muuttuva tähti ja kaasupilven ympäröimä, myös siitä erikoinen, että se kuuluu niin sanottuihin karkulaistähtiin, joilla on varsin suuri vauhti (100 km/s). Se on Kyyhkysen kuviossa olevan Mu (μ) Columbae -tähden kanssa karannut Orionista 2,5 miljoonaa vuotta sitten. Tuolloin kaksi kaksoistähteä kohtasi toisensa Orionissa tähtien syntyalueella, ja sekasortoisten vaiheiden jälkeen karkulaiset sinkoutuivat kumpikin omalle lentoradalleen. Ainoastaan Iota (ι) Orionis säilyi kaksoistähtenä.
Syvän taivaan kohteet

Ajomiehen läpi kulkee Linnunrata, ja siinä on useita näyttäviä avonaisia tähtijoukkoja, kuten M36, M37 ja M38, jotka näkyvät kiikareilla hyvin. Nämä tähtijoukot ovat Maasta 4 100, 4 400, ja 4 200 valovuoden etäisyydellä.
Kolmikon keskimmäinen kohde M36 on 14 valovuoden kokoinen avoin tähtijoukko, jonka Giovanni Batista Hodierna löysi ennen vuotta 1654. Tähtiä joukossa on ainakin 60, ja se muistuttaa kooltaan ja iältään hyvin paljon Seulasia.
24 kaariminuutin kokoinen M37 on suurin ja eteläisin Ajomiehen joukoista. Se käsittää noin 150 kirkasta tähteä, jotka näkyvät pienelläkin kaukoputkella hyvin. Kaikkiaan tähtiä on arvioitu olevan noin viisisataa.
M38 on joukoista pohjoisin. Se on noin 25 valovuoden kokoinen ja 220 miljoonan vuoden ikäinen. Joukoin kirkkain tähti on +7,9 magnitudin keltainen jättiläistähti.
Aiheesta muualla

Wikimedia Commonsissa on kuvia tai muita tiedostoja aiheesta .
Auriga Constellation Constellation Guide. Viitattu 22.2.2019 (englanniksi).
| --- | --- |
Tähdet:  Capella, β Aur, θ Aur, ι Aur, ε Aur, η Aur, ζ Aur, δ Aur, ν Aur, π Aur, κ Aur, τ Aur, 16 Aur, λ Aur, χ Aur, υ Aur, 2 Aur, ψ2 Aur, μ Aur, 63 Aur, ψ1 Aur, 4 Aur, ξ Aur, 9 Aur, ψ7 Aur, 14 Aur, σ Aur, ψ4 Aur, 19 Aur, φ Aur, 65 Aur, ρ Aur, ψ6 Aur, 66 Aur, ψ5 Aur, 49 Aur, 45 Aur, ψ3 Aur, 40 Aur, 26 Aur, UU Aur, ο Aur, 51 Aur, 36 Aur, RT Aur, 53 Aur, 41 Aur A, WW Aur, ψ9 Aur, 64 Aur, 47 Aur, 39 Aur, 5 Aur, AE Aur, 54 Aur, 62 Aur, 38 Aur, 41 Aur B, 59 Aur, AR Aur, 60 Aur, 43 Aur, 35 Cam, 22 Aur, 6 Aur, ψ8 Aur, 18 Aur, 42 Aur, HD 40979, 12 Aur, HD 45350, HD 49674
Eksoplaneetat:  HD 40979 Ab, HD 45350 b, HD 49674 b
Tähdistöt
Ajokoirat
Ajomies
Alttari
Andromeda
Bereniken hiukset
Delfiini
Eridanus
Etelän kala
Etelän kolmio
Etelän kruunu
Etelän risti
Etelän vesikäärme
Feeniks
Harppi
Heilurikello
Herkules
Härkä
Ilmapumppu
Ilves
Intiaani
Iso karhu
Iso koira
Jousimies
Joutsen
Jänis
Kaksoset
Kalat
Kameleontti
Karhunvartija
Kassiopeia
Kaukoputki
Kauris
Kefeus
Kentauri
Kettu
Kilpi
Kirahvi
Kolmio
Kompassi
Korppi
Kotka
Krapu
Kulmaviivoitin
Kultakala
Kurki
Kuvanveistäjä
Kyyhkynen
Kärpänen
Käärme
Käärmeenkantaja
Köli
Leijona
Lentokala
Lohikäärme
Lyyra
Maalari
Malja
Mikroskooppi
Neitsyt
Nuoli
Oinas
Oktantti
Orion
Paratiisilintu
Pegasus
Perseus
Peräkeula
Pieni hevonen
Pieni karhu
Pieni koira
Pieni leijona
Pohjan kruunu
Purje
Pöytävuori
Riikinkukko
Sekstantti
Sisilisko
Skorpioni
Sulatusuuni
Susi
Tukaani
Vaaka
Valaskala
Veistotaltta
Verkko
Vesikäärme
Vesimies
Yksisarvinen
Messier 37 valokuvassa.
Aloysius Balina

Aloysius Balina (21. kesäkuuta 1945 – 6. marraskuuta 2012) oli tansanialainen roomalaiskatolinen piispa. Hänet vihittiin papiksi Shinyangan hiippakuntaan 27. kesäkuuta 1971. Hänet nimitettiin Geitan hiippakunnan piispaksi 8. marraskuuta 1984, ja piispaksi vihkiminen seurasi 6. tammikuuta 1985. Pääkonsekraattorina toimi paavi Johannes Paavali II, jota avustivat Eduardo Martínez Somalo ja Duraisamy Simon Lourdusamy.
8. elokuuta 1997 Balina sai nimityksen Shinyangan hiippakunnan piispaksi. Hän kuoli 67-vuotiaana virassa maksasyöpään.
Ala-Koskuslampi

| Ala-Koskuslampi |
| --- | --- |
Valtiot:  Suomi
Maakunnat:  Keski-Suomi
Kunnat:  Laukaa
Koordinaatit:  62°26′21″N, 25°47′01″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Vatianjärven alue (14.33)
Laskupuro:  Koskuanlamminpuro Peurunkaan 
Järvinumero:  14.333.1.004
Mittaustietoja
Pinnankorkeus:  153,3 m  
Pituus:  350 m  
Leveys:  200 m  
Rantaviiva:  0,897 km  
Pinta-ala:  3,358 ha  
Saaria:  ei saaria 
 fiAla-Koskuslampi 
Ala-Koskuslampi  on Keski-Suomessa Laukaassa Rajajärven lähellä sijaitseva lampi.
Maantietoa

Lammen pinta-ala on 3,4 hehtaaria, se on 350 metriä pitkä ja 200 metriä leveä. Lammella ei ole kartan mukaan saaria. Lampi on luodattu ja siitä on julkaistu syvyyskartat. Sen rantaviivan pituus on 900 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Leppäveden–Kynsiveden alueen (14.3) Vatianjärven alueella (14.33), jonka Peurungan valuma-alueeseen (14.333) se kuuluu. Lammen vedenpinnan korkeus on 153,3 metriä mpy.
Amantadiini

| --- | --- |


Amantadiini
Systemaattinen (IUPAC) nimi
Adamantan-1-amiini
Tunnisteet
CAS-numero: 768-94-5
ATC-koodi: N04BB01
PubChem CID: 2130
DrugBank: APRD00787
Kemialliset tiedot
Kaava: C10H17N 
Moolimassa: 151,246 g/mol
SMILES: Etsi tietokannasta: eMolecules, PubChem
Fysikaaliset tiedot
Sulamispiste: 180 °C 
Liukoisuus veteen: 6,290 (25 °C)
Farmakokineettiset tiedot
Hyötyosuus: Hyvin imeytyvä
Proteiinisitoutuminen: 67 %
Metabolia: vähäinen
Puoliintumisaika: 14–15 tuntia 
Ekskreetio: renaalinen
Terapeuttiset näkökohdat
Raskauskategoria:  C(AU) C(US) 
Reseptiluokitus:    
Antotapa: oraalinen
Amantadiini (C10H17N) on adamantaanin aminojohdannainen. Amantadiinia käytetään influenssavirus A:n ja Parkinsonin taudin hoitoon. Aine haittaa virusten määrän lisääntymistä estämällä viruksen tunkeutumista solujen sisälle. Sen vaikutusmekanismit Parkinsonin taudin hoidossa eivät ole täysin tiedossa, mutta aine mahdollisesti lisää dopamiinin tuotantoa. Lääkkeen kauppanimi on Atarin. Suomessa amantadiinia myydään valmistenimellä Amantadin-ratiopharm ja se vaatii erityisluvan.
Synteesi

Amantadiinia valmistetaan käsittelemällä adamantiinia bromilla ja typpihapolla, jolloin saadaan esteri. Yhdisteen reaktio asetonitriilin kanssa muodostaa asetamidin, joka hydrolysoituu amantadiiniksi.
Sivuvaikutukset

Amantadiini on yleensä hyvin siedetty lääkeaine. Sivuvaikutuksia voivat olla oireet keskushermostossa ja ruuansulatuskanavassa. Harvinaisia haittavaikutuksia ovat hallusinaatiot ja raajojen turpoaminen. Eläinkokeissa on ilmennyt, että aine voi mahdollisesti hankaloittaa sikiön kehitystä, minkä vuoksi ainetta ei suositella käytettäväksi raskauden aikana.
Vuosina 2005 ja 2006 huomattiin, että eräät influenssatyypit H3N2 ja H1N1 olivat muuntuneet siten, että ne olivat tulleet amantadiinille vastustuskykyisiksi.
Aiheesta muualla

Kyoto Encyclopedia of Genes and Genomes (KEGG): Amantadine (englanniksi)
ChemBlink: Amantadine (englanniksi)
Aloysius Moses U Ba Khim

Aloysius Moses U Ba Khim (20. joulukuuta 1907 – 10. lokakuuta 1978) oli myanmarilainen roomalaiskatolinen arkkipiispa. Hänet vihittiin papiksi 24. lokakuuta 1937 ja nimitettiin Mandalayn arkkihiippakunnan johtoon 9. elokuuta 1965. Piispaksi vihkiminen seurasi 21. marraskuuta. Pääkonsekraattorina toimi Victor Bazin, jota avustivat Fernando Guercilena ja John James Howe.
U Ba Khim kuoli 70-vuotiaana virassa.
Amarillo (ravintolaketju)

Amarillon vanha logo
Amarillo on suomalainen S-ryhmään kuuluva ravintolaketju. Ravintolat ovat erikoistuneet texmexruokaan, ja myös niiden sisustus on teemaltaan meksikolainen. Nykyisin ravintoloiden esteettisessä tyylissä on vivahde steampunkia. Joidenkin ravintoloiden yhteyteen on liitetty samaa tyyliä noudatteleva yökerho.
Vuoden 2018 alussa Amarilloja on 21 kappaletta, joista 20 on Suomessa ja yksi Virossa.
Kaikki Amarillo-ravintolat uudistuivat konseptiltaan 2010-luvun lopulla. Tarjoilijat saivat nimilappuihinsa uuden tittelin entertainer, ”viihdyttäjä”, ja ohjeistuksen mennä tilanteen salliessa pöytiin istumaan ja juttelemaan. Vuonna 2021 S-ryhmän kauppoihin tuli Amarillo-tuotemerkillä varustettuja valmisruokia.
Sijainnit

| 0 | 1 | 2 |
| --- | --- | --- |
|  Hyvinkää  Joensuu  Kokkola  Kotka  Kouvola  Kuopio  Lahti  |  Lappeenranta  Mikkeli  Oulu  Pori  Rauma  Rovaniemi  Seinäjoki  Tampere  Vaasa  |  Tallinna Viru Keskus  Vantaa Flamingo  Tikkurila  |
Aiheesta muualla

Amarillo-ravintoloiden kotisivut
Amarillo-ravintola Helsingin Mikonkadulla.
Alfa Romeo Alfasud

| Alfa Romeo Alfasud |
| --- | --- |

Valmistustiedot
Valmistusmaa:   Etelä-Afrikka  Italia  Malesia  Malta
Valmistaja:  Alfa Romeo
Valmistusvuodet:  1971–1983
Korimalli:  2-ovinen sedan 4-ovinen sedan 3-ovinen hatchback 3-ovinen farmari 5-ovinen hatchback
Luokka:  C-segmentti
Muotoilija:  Giorgetto Giugiaro
Seuraaja:  Alfa Romeo 33 Alfa Romeo Arna
Teknisesti samankaltaisia:  Alfa Romeo Sprint
Tekniset tiedot
Moottori:  B4
Iskutilavuus:  1,2–1,5 l
Polttoaine:  bensiini
Vetotapa:  etuveto
Vaihteisto:  4-vaihteinen manuaali 5-vaihteinen manuaali
Alfa Romeo Alfasud on Alfa Romeon vuosina 1971–1983 valmistama alemman keskiluokan henkilöautomalli. Sen tekniikkaan perustuu myös coupé-korinen Alfa Romeo Sprint (alun perin Alfasud Sprint). Alfasudin korvaajiksi tulivat Alfa Romeo 33 ja Arna.
Alfa Romeo Aldasud (1971–1983)

Giorgetto Giugiaron muotoilema Alfa Romeo Alfasud esiteltiin Torinon autonäyttelyssä 1971 ensimmäisenä etuvetoisena Alfa Romeo -mallina. Alkuperäinen korimalli oli neliovinen. Edessä oli MacPherson-pyöräntuenta ja takana jäykkä akseli. Kaikissa pyörissä oli levyjarrut. Auton voimanlähteenä oli 1,2-litrainen nelisylinterinen bokserimoottori.
Vuonna 1973 esiteltiin kaksiovinen Alfasud ti -malli, jossa moottorin teho oli nostettu 68 hevosvoimaan ja vaihteisto oli viisivaihteinen. Perusmallin kulmikkaista valoista poiketen ti:ssä oli neljä pyöreää ajovaloa.
Seuraava korimalli oli vuonna 1975 esitelty kolmiovinen farmarimalli Giardinetta, jossa oli käytännöllinen ja kookas tavaratila. Vuonna 1976 kaksioviseen malliin tuli saataville 1,3-litrainen (75 hv) moottori, ja viisivaihteisen vaihteiston sai nyt myös neliovisen 1,2-litraisen yhteyteen.
Loppuvuoden 1977 uutuus oli Super-malli, jonka sai sekä 1,2- että 1,3-litraisena. Mallissa oli muun muassa erilaiset puskurit (osittain kumia) ja muita ulkonäöllisiä eroavaisuuksia.
Vuonna 1978 moottorivalikoimaa uudistettiin. 1,3-litraisen iskutilavuus kasvoi hieman ja teho nousi 79 hevosvoimaan. Täysin uutena moottorina oli 1,5-litrainen (85 hv). Näitä kahta moottoria käytettiin malleissa 1.3 ti ja 1.5 ti, ja lisäksi neliovinen 1,5-litrainen Super lisättiin valikoimaan. Vuotta myöhemmin nämä moottorit saivat kaksoiskaasuttimet, ja tehot nousivat 86 ja 95 hevosvoimaan.
Koko mallistoa uudistettiin vuonna 1980. Etusäleikkö, puskurit ja sisällä kojelauta olivat uudet. Merkittävämpää oli kuitenkin seuraavana vuonna esitellyt monikäyttöiset kolmi- ja viisioviset hatchback-korimallit, jotka vähitellen korvasivat kaksi- ja nelioviset mallit. 1,2-litrainen oli saatavana neli- tai viisiovisena, 1,3-litrainen kolmi- tai viisiovisena ja 1,5-litrainen ainoastaan viisiovisena. ti-mallit olivat aina kolmiovisia.
Vuonna 1982 neliovinen poistui valikoimasta, ja malliston huipulle esiteltiin Quadrifoglio Oro, joka oli aina 1,5-litrainen. 1,5-litrainen ti sai 10 hevosvoimaa lisää tehoa, ja mallin nimeksi tuli ti 1.5 Quadrifoglio Verde.
Alfa Romeo Alfasud ti
Alfa Romeo Alfasud Giardinetta
Facelift-mallin kolmiovinen Alfa Romeo Alfasud.
Aiheesta muualla

Kuvia tai muita tiedostoja aiheesta Alfa Romeo Alfasud Wikimedia Commonsissa
Alfa Romeon (Alfa Romeo Automobiles S.p.A.) automallit
| --- | --- |
Nykyiset mallit:  Giulia · Stelvio · Tonale
Entiset mallit (esittelyvuoden mukaan):  1910–1919: 24 HP · 40–60HP 1920–1945: 20–30HP · 6C · 8C · G1/G2 · RL · RM 1945–1959: 1900 · 2000 · Giulietta · Gran Sport Quattroruote 1960–1969: 1750/2000 · 2600 · Giulia · Spider · Montreal · 105/115-sarja · GTA · 33 Stradale 1970–1979: 2300 · Alfa 6 · Alfasud · Alfetta · Alfetta GTV · Giulietta (1977) · Sprint  1980–1989: 164 · 33 · 75 · 90 · Arna · SZ/RZ 1990–1999: 145/146 · 155 · 156 ·  166 ·  GTV · Spider (1994) 2000–2009: 147 · GT · 159 · MiTo · Brera · Spider (2006) · 8C Competizione  2010–: Giulietta ·  4C
Tulevat mallit:  Junior
Konseptimallit:  33.2 ·  2000 Sportiva ·  BAT 5/7/9 ·  Bella ·  Caimano ·  Canguro ·  Capsula ·  Carabo ·  Centauri ·  Cuneo ·  Dardo ·  Delfino ·  Diva ·  Disco Volante ·  Giulietta Bertone Spider ·  Iguana ·  Kamal ·  Monoposto ·  Navajo ·  Nuvola ·  Progetto Cinque ·  Protéo ·  Scarabeo ·  Scighera ·  Sportut ·  Visconti ·  Vivace ·  Vola ·  Zeta 6
Hyötyajoneuvot:  Pakettiautot: Romeo · Romeo 2 · Romeo 3 · A11/F11A12/F12 · AR6 · AR8  Kuorma-autot: 430 · 500 · 800 · 900 · 950 · Mille (1000) · A19n Linja-autot: 140 A. · 900 A. · 950. · Mille (1000) · 110AF · 140AF · 900
Alfa Romeo C42

| Alfa Romeo C42 |
| --- | --- |

Talli:   Alfa Romeo
Suunnittelija(t):  Jan Monchaux
Kuljettajat:  24.  Zhou Guanyu 77.  Valtteri Bottas
Testikuljettajat:  88.  Robert Kubica  99.  Antonio Giovinazzi
Teknisiä tietoja
Renkaat:  P Pirelli
Kilpailuhistoria
Debyytti:   Bahrainin GP 2022
Kilpailuja:  22
Voittoja:  0
Paalupaikkoja:  0
Nopeimpia kierroksia:  1
Palkintosijoja:  0
MM-pisteitä:  55
Valmistajien maailmanmestaruuksia:  0
Kuljettajien maailmanmestaruuksia:  0
Viimeinen kilpailu:  Abu Dhabin GP 2022
Alfa Romeo C42 oli Formula 1 -talli Alfa Romeon käyttämä auto kaudella 2022. Autolla kilpailivat Zhou Guanyu ja Valtteri Bottas. Auto julkistettiin erikoisvärityksellä talvitesteissä 23. helmikuuta ja lopullisella värityksellä 27. helmikuuta 2022.
Formula 1 -tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | Moottori | Renkaat | Kuljettajat | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2022 | Alfa Romeo | Ferrari | P |  | BHR | SAU | AUS | EMI | MIA | ESP | MON | AZE | CAN | GBR | AUT | FRA | HUN | BEL | NED | ITA | SIN | JPN | USA | MEX | SÃP | ABU | 55 | 6. |
| 2022 | Alfa Romeo | Ferrari | P |  Zhou Guanyu | 10 | 11 | 11 | 15 | Kesk. | Kesk. | 16 | Kesk. | 8 | Kesk. | 14 | 16† | 13 | 14 | 16 | 10 | Kesk. | 16 | 12 | 13 | 12 | 12 | 55 | 6. |
| 2022 | Alfa Romeo | Ferrari | P |  Valtteri Bottas | 6 | Kesk. | 8 | 5 | 7 | 6 | 9 | 11 | 7 | Kesk. | 11 | 14 | 20† | Kesk. | Kesk. | 13 | 11 | 15 | Kesk. | 10 | 9 | 15 | 55 | 6. |
| 2022 | Alfa Romeo | Ferrari | P |  Robert Kubica |  |  |  |  |  | TD |  |  |  |  |  | TD | TD |  |  |  |  |  |  |  |  | TD | 55 | 6. |
| 2022 | Alfa Romeo | Ferrari | P |  Théo Pourchaire |  |  |  |  |  |  |  |  |  |  |  |  |  |  |  |  |  |  | TD |  |  |  | 55 | 6. |
Aiheesta muualla

Kuvia tai muita tiedostoja aiheesta Alfa Romeo C42 Wikimedia Commonsissa
Žambyl Žabajev

Žambyl kazakstanilaisessa postimerkissä.
Žambyl Žabajev (kazakiksi Жамбыл Жабаев; ven. Джамбу́л Джаба́ев, Džambul Džabajev; 28. helmikuuta 1846 Semiretšje – 22. kesäkuuta 1945 Almaty) oli kazakkilainen kansanrunoilija.
Žambyl syntyi köyhään paimentolaisperheeseen. Hän lauloi runoja domran säestyksellä ja sai mainetta kansanrunoilijoiden eli akynien välisissä kilpailuissa. Žambylin vallankumousta edeltäneestä repertuaarista on myöhemmin kirjoitettu muistiin muun muassa eepokset Suranši-batyr ja Utegen-batyr sekä joukko satuja.
1930-luvulla Žambyl tuli tunnetuksi koko Neuvostoliitossa ajankohtaisille aiheille ja maan puoluejohtajille omistettujen runojensa ansiosta. Yhdeksänkymmentävuotias kansanrunoilija esitettiin julkisuudessa uutta järjestelmää ylistävänä itämaiden viisaana. Erityistä mainetta hän sai toisen maailmansodan aikaisilla isänmaallisilla teoksillaan.
Žambylin runojen aitous on myöhemmin herättänyt runsaasti keskustelua. On kerrottu, että niitä laativat hänen nimissään muun muassa kääntäjät Andrei Aldan-Semjonov ja Mark Tarlovski. Kazakstanilaisen lehtimiehen Jerbol Kurmanbajevin mukaan Žambyl keksittiin vuonna 1936, kun Kazakstanin kommunistipuolueen pääsihteeri Levon Mirzojan käski etsiä Moskovassa järjestetyille tasavallan juhlaviikoille dagestanilaista Suleiman Stalskia vastaavan kansanrunoilijan. Kurmanbajevin mukaan Žambylin nimissä julkaistuja runoja sepittivät hänen kirjallisiksi sihteereikseen nimitetyt kazakstanilaiset ammattirunoilijat.
Žambyl toimi vuodesta 1938 lähtien Kazakstanin SNT:n korkeimman neuvoston kansanedustajana. Hänet on palkittu Leninin kunniamerkillä ja Stalin-palkinnolla (vuonna 1941). Runoilijan mukaan oli vuosina 1938–1997 nimetty nykyinen Tarazin kaupunki.
Ala-Malmi

| Ala-Malmi> Nedre Malm |
| --- | --- |
 Kaupungin kartta, jossa Ala-Malmi korostettuna.  Helsingin kaupunginosat
Kaupunki:  Helsinki
Suurpiiri:  Koillinen suurpiiri
Kaupunginosa nro:  382
Pinta-ala:  3,34 km² 
Väkiluku:  5 678  (2013)
Väestötiheys:  1488 as./km²
Osa-alueet:  on osa-alue Malmin peruspiirissä
Postinumero(t):  00700, 00701
Lähialueet:  Pukinmäki Ylä-Malmi Tapanila Malmin lentokenttä Tattariharju Kivikko Latokartano Viikin tiedepuisto Pihlajamäki
Ala-Malmin uusiksi maamerkeiksi valmistui vuonna 2023 kaksi tornitaloa Kirkonkyläntien sillan pieleen.
Ala-Malmi (ruots. Nedre Malm) on Malmin peruspiiriin kuuluva osa-alue Koillis-Helsingissä, pääradan itäpuolella ja Lahdenväylän länsipuolella.
Ala-Malmilla asuu noin viisi ja puoli tuhatta henkilöä. Työpaikkoja löytyi erityisesti kaupan ja julkisten palvelujen parista, yhteensä alue tarjosi työtä 4345 ihmiselle (31.12.2003). Ala-Malmille on 2010-luvulla rakennettu omaleimainen, aivan uusi asuinalue Ormuspelto, jonka kylkeen kaavoitettu myös Pikitehtaankorttelit ja pikaraitiotie Viima.
Alueella sijaitsevat muun muassa Malmitalon kulttuurikeskus ja kirjasto, Malmin uimahalli, sosiaaliviraston toimipiste, useita päiväkoteja ja kouluja sekä ammattiin johtavaa koulutusta tarjoavia opinahjoja. Näihin kuuluvat
Haaga-Helia ammattikorkeakoulu Malmin kampus (Hietakummuntie 1A)
Hietakummun ala-asteen koulu (Hietakummuntie 1)
Karviaistien koulu (Karviaistie 1)
Perho Liiketalousopisto (Hietakummuntie 1A)
Stadin ammattiopisto (Vilppulantie 14, Latokartanontie 16)
Alueen eteläosissa, Kehä I:n, Lahdenväylän, Ketokivenkaaren ja Pihlajamäentien välillä sijaitsee vuonna 1890 perustettu, ajan saatossa kasvanut Malmin hautausmaa.
Aiheesta muualla

Wikimedia Commonsissa on kuvia tai muita tiedostoja aiheesta .
Ala-Malmin peruskoulu (Arkistoitu – Internet Archive)
Karviaistien koulu (Arkistoitu – Internet Archive) - Noin 80 oppilaan erityiskoulu.
Hietakummun ala-asteen koulu (Arkistoitu – Internet Archive)
Liiketalousopisto Helsinki-Malmi (Arkistoitu – Internet Archive)
Helsingin sosiaali- ja terveysalan oppilaitos (Arkistoitu – Internet Archive) - Suomen suurin sosiaali- ja terveysalan oppilaitos (1900 opiskelijaa, 2 toimipistettä).
Ormuspelto, Wikipedia-artikkeli
Ämmäjärvi (Eura)

| Ämmäjärvi |
| --- | --- |
Valtiot:  Suomi 
Paikkakunta:  Eura 
Koordinaatit:  61°02′54″N, 22°07′15″E
Vesistöalue ja valuma-alueen tietoja
Laskujoki:  oja Lamminjärveen 
Järvinumero:  34.035.1.002
Mittaustietoja
Pinnankorkeus:  48,7 m 
Rantaviiva:  0,606 km 
Pinta-ala:  1,096 ha  
 fiÄmmäjärvi 
Ämmäjärvi on suolampi, joka sijaitsee Eurassa Mestilän kylässä Satakunnassa ja kuuluu Eurajoen vesistön Vähäjärven valuma-alueeseen, joka laskee Säkylän Pyhäjärveen.
Maantiede

Ämmäjärvi sijaitsee Mestilän kylän peltojen ja Ämmäkallion välissä raivaamatta jääneen suon sisällä. Sen pinta-ala on 1,1 hehtaaria ja lampi on 200 metriä pitkä ja 50 metriä leveä. Rantaviivaa kertyy siten vain 600 metriä. Lampeen kertyy sadevettä ojitusten välityksellä. Lammen luusua on sen itäpäässä, josta lähtee 2,0 km pitkä laskuoja läheiselle Vähäjärvelle. Lammelle pääsee kantatieltä 43.